***Projekts***

2023.gada \_\_\_.\_\_\_\_\_\_\_\_\_\_\_\_ Lēmums Nr.\_\_\_

 (prot. Nr.\_\_, \_\_\_\_.§)

**Par nekustamā īpašuma Smilšu ielā 95C, Daugavpilī, nodošanu**

**bezatlīdzības lietošanā biedrībai “UZTICĪBAS FONDS”**

 Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, trešo prim, piekto un sesto daļu, izskatot biedrības “UZTICĪBAS FONDS” 2023.gada 12.aprīļa iesniegumu (reģistrēts Daugavpils pašvaldības centrālajā pārvaldē 2023.gada 24.aprīlī ar Nr.1.2.-7/1307), ar lūgumu nodot nomā neapdzīvojamās telpas Smilšu ielā 95C, Daugavpilī, ar mērķi – noliktava organizācijas vajadzībām, ņemot vērā Valsts ieņēmumu dienesta 2009.gada 19.oktobra lēmumu Nr.263 (2017.gada 16.februāra lēmums Nr.30.6-8.2/18982 - grozījumi 2009.gada 19.oktobra lēmumā Nr.263)*,* ar kuru biedrībai “UZTICĪBAS FONDS” ir piešķirts sabiedriskā labuma organizācijas statuss darbības jomā - labdarība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, Daugavpils valstspilsētas pašvaldības, turpmāk – Pašvaldība, domes Īpašuma un mājokļu komitejas 2023.gada \_\_.maija atzinumu, Pašvaldības domes Finanšu komitejas 2023.gada \_\_.maija atzinumu, Daugavpils valstspilsētas pašvaldības dome **nolemj:**

1. Nodot bezatlīdzības lietošanā sabiedriskā labuma organizācijai – biedrībai “UZTICĪBAS FONDS”, reģistrācijas Nr.40008082170, juridiskā adrese: Andreja Pumpura iela 70-1, Daugavpils, turpmāk – Biedrība, Pašvaldības nekustamo īpašumu ar kadastra Nr.0500 005 1407 – neapdzīvojamu ēku 60,7 m2 platībā Smilšu ielā 95C, Daugavpilī (būves kadastra apzīmējums 0500 005 0013 001) un zemesgabalu 390 m2 platībā (kadastra apzīmējums 0500 005 0013), turpmāk – Īpašums.

2. Ēkas ar kadastra apzīmējumu 0500 005 0013 001 Smilšu ielā 95C, Daugavpilī, bilances vērtība uz 2023.gada 31.maijā sastāda 3672,25 EUR (trīs tūkstoši seši simti septiņdesmit divi eiro un 25 centi). Zemes gabala ar kadastra apzīmējumu 0500 005 0013, kadastra Nr.0500 005 1407, 390 m2 platībā bilances vērtība uz 2023.gada 31.maiju sastāda 1082,00 EUR (viens tūkstotis astoņdesmit divi eiro un 00 centi).

 3. Īpašums tiek nodots bezatlīdzības lietošanā līdz 2028.gada 31.maijam.

 4. Īpašuma bezatlīdzības lietošanas mērķis – Biedrības darbības nodrošināšana (noliktavas vajadzībām).

 5. Nododamajam Īpašumam ir nepieciešams remonts.

6. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī, nodrošinātu Īpašuma uzturēšanu un segtu ar tā uzturēšanu saistītus izdevumus.

 7. Biedrībai ir pienākums nekavējoties nodot bezatlīdzības lietošanā nodoto Īpašumu Pašvaldībai, ja:

 7.1. tiek izbeigts līgums par Īpašuma nodošanu bezatlīdzības lietošanā pirms šī lēmuma 2.punkta noteiktā termiņa vai iestājies šis termiņš;

 7.2. Biedrībai ir anulēts sabiedriskā labuma organizācijas statuss;

 7.3. Īpašums tiek izmantots pretēji nodošanas bezatlīdzības lietošanā mērķim.

 8. Uzdot Pašvaldības iestādes ”Daugavpils pašvaldības centrālā pārvalde” Īpašuma pārvaldīšana departamentam sagatavot līguma projektu par Īpašuma nodošanu bezatlīdzības lietošanā Biedrībai.

 Daugavpils valstspilsētas pašvaldības domes priekšsēdētājs A.Elksniņš